Jabarkan Kehidupan peribadi dari Mizz Nina dalam bahasa melayu

Setelah lapan bulan bertunang, vokalis kumpulan Hujan, Noh Salleh, 27 tahun, akhirnya sah bergelar suami kepada penyanyi Mizz Nina atau nama sebenarnya Shazrina Azman, 31 tahun. Majlis pernikahan mereka dilakukan di kediaman keluarga Mizz Nina di Ukay Heights, Ampang, dekat sini. Pasangan pengantin baru ini dinikahkan sendiri oleh bapa Nina, Tan Sri Azman Hashim kira-kira pada pukul 10.20 malam, Jumaat, 1 Julai 2011.

Selepas menunaikan haji pada Oktober 2013, beliau telah memutuskan untuk bertudung.

Dalam temuramah bersama mStar Online pada Jun 2019, Mizz Nina akur jika imej lamanya masih menjadi tontonan umum biarpun sebelum ini telah menghubungi YouTube untuk memadamkan klip video lamanya.

Pada 3 Mac 2022, pasangan Mizz Nina & Noh mengumumkan bahawa mereka telah mengambil anak angkat yang diberikan nama Musa setelah pelbagai usaha untuk mendapatkan zuriat dilalui. Namun pada 4 Ogos 2022, Mizz Nina telah mengumumkan bahawa beliau dan Noh Salleh memilih untuk berpisah secara baik setelah melayari bahtera perkahwinan selama 11 tahun menerusi Instagram.